ཕྱི་ཟླ་༨པའི་ཚེས་༡༡ཞོགས་པ་ཕྱག་ཚོད་༩༣༠ཐོག་ཤེས་རབ་འོད་སྣང་ཚོགས་ཁང་དུ་གོ་པལ་པུར་བོད་ཁྱིམ་སློབ་གྲྭའི་རྒན་འཛིན་ལྷན་ཚོགས་དབུ་བཞུགས་ཐོགདགེ་ལས་ཡོད་དོ་ཅོག་དང་སློབ་ཕྲུག་གུང་གསེང་ཕེབས་མཁན་གྱི་ཕ་མ་སྤུན་གཉེན་ཡོད་ཚད་ལ་སྔོན་ལོ་ལྟར་སྔ་ས་ནས་མགྲོན་འབོད་ཞུ་པ་བཞིན་ཕ་མ་སྤུན་གཉེན་༣༠༠ལྷག་ཙམ་ཚང་འཛོམས་གནང་ཐུབ་ཡོད།ཐོག་མར་སློབ་གྲྭའི་སློབ་སྤྱི་མཆོག་ནས་དགེ་རྒན་ཕ་མ་ལྷན་འཛོགས་གནང་དགོས་པའི་རྒྱུ་མཚན་ཁ་གསལ་དང་དམིགས་བསལ་སློབ་གྲྭའི་སྒྲིག་གཞི་སྲུང་ཕྱོགས་ཐད་འགྲེལ་བརྗོད་ཤུགས་ནན་གནང་།དེ་ཡང་ཕ་མ་སྤུན་གཉེན་ངོས་ནས་སློབ་གྲྭའི་སྒྲིག་གཞི་ལ་རྒྱབ་སྐྱོར་དགོས་རྒྱུ་གལ་ཆེ་ཡིན་ཚུལ་གྱི་བཀའ་སློབ་གནང་ཡོད།དེ་ནས་སློབ་གྲྭ་དབུ་འཛིན་མཆོག་ནས་ད་ཡོད་སློབ་གྲྭའི་ནང་དགེ་སློབ་ཇི་ཡོད་དང་སློབ་མ་རེ་རེའི་འགྲོ་གྲོན་ཇི་ཙམ་འགྲོ་ཡི་ཡོད་པ་མཁན་མདོག་ཆེད་འགྲེལ་བརྗོད་གནང་ཡོད།དེ་རྗེས་དགེ་རྒན་དང་།ཕ་མ་སྤུན་གཉེན།སློབ་ཕྲུག་ལྷན་འཛོམས་ཀྱིས་སློབ་ཕྲུག་རེ་རེའི་ཤེས་སྤྱོད་དང་སློབ་གྲྭ་དང་ཕ་མའི་སར་སྤྱིར་བཏང་སློབ་ཕྲུག་གི་ཀུན་སྤྱོད་ཐད་ལ་སེམས་ཐག་ཉེ་པོས་ཕན་ཚུན་དྲི་རྩད་དང་གསལ་བཤད་གོ་བསྡུར་ལྷུག་པོ་གནང་ཡོད།སློབ་གྲྭ་ནས་ཕ་མ་སྤུན་གཉེན་ཕེབས་པར་གུང་ཚིགས་ཀྱང་གྲ་སྒྲིག་ཞུས་ཡོད།